Oberried (Breisgau)
Oberried isch e Gmei im Landchreis Brisgau-Hochschwarzwald.
Geographi
Ortsdeiler
Ortsteiler sin Oberried, Hofsgrund, St. Wilhelm un Zastler.
Gschichte
S „Dal ob dem Ried“ isch wohl sit em früehe 12. Johrhundert besidlet gsi. 1237 isch dert e Zisterzienserinne-Chloster erbaut worre, wo aber scho 1252 an d Wilhelmite ibergange isch. Noochdem d Vogteirächt iber Oberried an d Schnewelin ibergange sin, sin si 1496 an d Stadt Friburg im Brisgau gfalle. 1507 sich s Chloster ufgäbbe, aber 1679 nöi errichtet worre. 1806 isch Oberried im Ramme vum Riichsdeputationshauptschluss an s nöi errichtet Grossherzogtum Bade gfalle. Dert isch es zuenächst im Landamt Friburg II, ab 1819 im vereinigte Landamt Friburg zuedeilt gsi. Sit 1939 het Oberried zum Landchreis Friburg ghört, bevor es im Zug vu dr Kommunalreform vu dr 1970er Johre in dr nöi Landchreis Brisgau-Hochschwarzwald chu isch.
Igmeindige
1936: Wilersbach; Hansehof (aus dr Gmei Burg); Helmlihof (us dr Gmei Dietebach)
1974: Hofsgrund, St. Wilhelm, Zastler
Ortsdeiler
St. Wilhelm
1266 isch vu Johannes vu Urberg e Zwigstelle vum Oberrieder Chlosters gründet worre. Die sich entwicklend Sidlig um s Chloster isch bal nooch dr Wilhelmite „St. Wilhelm“ gnennt worre. Obwohl s Chloster wohl noch bis zum Drissigjährige Chrieg bstande het, sin d Vogteirächt 1496 an Östriich ibergange. 1806 isch St. Wilhelm an s Grossherzogtum Bade gfalle. Dert isch es zuenächst im Landamt Friburg II, ab 1819 im vereinigte Landamt Friburg zuedeilt gsi. Sit 1939 het St. Wilhelm zum Landchreis Friburg ghört. Zum 1. Oktober 1974 isch St. Wilhelm nooch Oberried igmeindet worre.
Politik
Oberried bildet zämme mit Chilchzarte, Buechebach un Stäge d Verwaltigsgmeinschaft Dreisamdal. (Lueg dezue au d Verwaltigscharte in dr Tabelle rechts).
Wahle
Ergebnis vo dr Landdagswahle sit 2006:Statistisches Landesamt Baden-Württemberg:
Johr  CDU  SPD  FDP  Grieni  Linki1  AfD  Suschtigi 2016  36,8 %  10,1 %  6,1 %  35,3 %  2,2 %  6,7 %  2,7 % 2011  42,8 %  20,6 %  3,7 %  28,2 %  1,2 %   3,6 %  2006  56,5 %  19,5 %  6,5 %  13,2 %  1,4 %   2,8 %
1 2006: WASG, sit 2011: Die Linke
Kultur un Aluegenswürdigkeiten
Bauwercher
Schniderlihof
Alds Chloster un Chlosterchilche
Naturdenkmoler
Schauinsland
Steiwasepark mit dr längste Erlebnis-Seilbruck vu dr Welt (Spannwitti: 218 m, Höchi: 30 m)
Besunderes
Bi Oberried lit dr Barbarastolle. In sällem usdiente Silberbergwerchstolle lageret s Bundesamt fer Bevölcherigsschutz un Katastrophehilf sit 1975 (domols noch als Bundesverband fer Selbstschutz) Mikrofilmkopie vu wichtige Kulturgüeter i. D Archivierig erfolgt ufgrund vu dr Haager Konvention zum Schutz vu Kulturguet.
Lüt
Joseph Ertel (1785–1834), Verwaltungsjurist im badischen Staatsdienst, Oberamtmann
Eberhard Feik (1943–1994), Schauspiler (Tatort-Reihe vu dr ARD), het zueledscht z Oberried-Hofsgrund gläbt, wo er nooch ere Herzattacke verstorbe isch.
Mariele Loy (* 1951), Dialäktdichteri, vu Hofsgrund
Weblink
Internetuftritt vu dr Gmei
Ehreamt, Urlaub un Gwerbe in Oberried mit St.Wilhelmerdal, Zastler un Hofsgrund
Aktuelli Bilder us em Dorfgschähe vu Oberried
Fründ vu dr Chlosterbibliothek Oberried
Fueßnote
Kategorie:Ort (Landkreis Brisgau-Hochschwarzwald)